Ma eis groot bedrag ná onnie kind klap | Maroela Media
Die ma van die oudleerling van die Sans Souci Girls' High School in Kaapstad wat glo deur 'n onderwyseres geklap is, eis nou skadevergoeding van R150 000.
William Booth, die onderwyseres se regsverteenwoordiger, het gesê die eis is by die gelykheidshof in Wynberg ingedien. Volgens Booth voer die leerder se ma aan dat haar dogter "aangerand" is omdat sy aan 'n ander rassegroep behoort en 'n ander kultuuragtergrond het.
"Ons kantoor het opponerende stukke namens ons kliënt ingedien wat beswaar maak hierteen aangesien die voorval duidelik nie die gevolg was van ons kliënt was rassisties of diskriminerend op grond van kultuur was nie."
Volgens Booth is die eis niks anders nie as 'n poging om finansieel voordeel te trek uit 'n voorval wat in werklikheid aangewakker is deur die leerder se "gebrek aan dissipline, oproerige en uiters uitdagende gedrag".
Die onderwyseres is intussen oorweldig deur die ondersteuning wat sy van haar leerders, kollegas en lede van die publiek gekry het, aldus Booth.
Die Wes-Kaapse onderwysdepartement het vroeër bevestig die onderwyseres sal met die aanvang van die tweede kwartaal weer op haar pos wees.
Jessica Shelver, woordvoerder van die Wes-Kaapse onderwysdepartement, het gesê die skool se beheerliggaam het na afloop van 'n dissiplinêre proses besluit dat die onderwyseres 'n boete en finale waarskuwing en behandeling vir woedebeheer sal ontvang.
Die leerling wat glo geklap is, se ouers het haar intussen uit die skool gehaal, het Shelver bevestig.
Die leerling se ma het vroeër 'n klag van aanranding by die polisie aanhangig gemaak, terwyl die onderwyseres ook glo 'n klag teen die leerder by die polisie ingedien het.
Die hele rasse storie raak nou afgesaag.
Leer vir jou kind maniere en respek vir mense ouer as hulle dan sal dinge soveel beter gaan.
Reg of verkeerd… Ek het tonne simpatie vir die onnie wie se gesag deur 'n astrante leerder ondermyn is . Dit was 'n teenreaksie teen die leerder se skandalige gedrag…
Ek mag dit seker nie se nie want ek het nie bewysse hiervoor nie maar hoekom kom dit vir my voor dat die ma die kind aangehits het om skoor te soek met die onnie sodat die onnie tot so gewelddadige stap moet gaan sodat die ma kan geld eis van die onnie af??? As ek n regter was het ek die eis se mier van die hand gewys want die ma soek nou net geld wat ek persoonlik hoop sy nie gaan kry nie want sy moes haar kind maniere geleer het deur die onnie respekteer het. Net my… Lees meer »
Aha, die ekonomie knyp! My roep sal eerder wees dat die beskuldige, as sy skuldig bevind word, vir 'n paar dae korrektiewe toesig gaan, maar dat daar geen geldelike betaling aan die eiser gemaak word nie.
Die ma moet daai geld maar wegsit. Sy gaan dit eendag nodig kry wanneer sy borgtog vir daai bedorwe brokkie moet betaal.